pythainlp/thai-wiki-dataset-v4 huggingface dataset:
ความสัมพันธ์บอสเนียและเฮอร์เซโกวีนา–มาเลเซีย

ความสัมพันธ์บอสเนียและเฮอร์เซโกวีนา–มาเลเซีย สื่อถึงความสัมพันธ์ระหว่างประเทศระหว่างประเทศบอสเนียและเฮอร์เซโกวีนากับประเทศมาเลเซีย บอสเนียและเฮอร์เซโกวีนามีสถานทูตของตนที่กัวลาลัมเปอร์ และมาเลเซียมีสถานทูตของตนที่ซาราเยโว
ความสัมพันธ์ระหว่างทั้งสองประเทศมีความเป็นมิตร เนื่องจากทั้งสองประเทศเป็นประเทศที่มีประชากรส่วนใหญ่เป็นชาวมุสลิม ในช่วงการดำรงตำแหน่งนายกรัฐมนตรีสมัยแรกของมาฮาดีร์ บิน โมฮามัด มาเลเซียเป็นผู้สนับสนุนชาวบอสนีแอกที่นับถือศาสนาอิสลามอย่างมากในสงครามบอสเนีย โดยช่วยส่งเจ้าหน้ารักษาสันติภาพ และให้ครอบครัวชาวบอสเนียตั้งถิ่นฐานใหม่ในมาเลเซียเป็นการชั่วคราว แม้ว่าในช่วงหลังสงคราม ประชากรส่วนใหญ่เดินทางกลับบอสเนียหรืออพยพไปที่อื่น ยังคงมีชุมชนบอสเนียขนาดเล็กที่ยังคงในประเทศมาเลเซีย
วิลเลียม สลิม ไวเคานต์สลิมที่ 1

จอมพล วิลเลียม โจเซฟ สลิม ไวเคานต์สลิมที่ 1 (6 สิงหาคม ค.ศ. 1891 - 14 ธันวาคม ค.ศ. 1970) มักจะเรียกกันว่า บิล สลิม เป็นชาวอังกฤษที่เป็นผู้บัญชาการทหารและข้าหลวงต่างพระองค์แห่งออสเตรเลียคนที่ 13
สลิมได้เข้ามาประจำการทั้งในสงครามโลกครั้งที่หนึ่งและสอง และได้รับบาดเจ็บในการปฏิบัติหน้าที่ถึงสามครั้ง ในช่วงสงครามโลกครั้งที่สอง เขาได้นำกองทัพบกที่สิบสี่ ที่ถูกเรียกว่า "กองทัพที่ถูกลืม"(forgotten army) ในการทัพพม่า ภายหลังสงคราม เขาได้กลายเป็นนายทหารอังกฤษคนแรกที่เข้ารับราชการในกองทัพอินเดียที่ได้รับการแต่งตั้งเป็นเสนาธิการทหารบกจักรวรรดิ ตั้งแต่ปี 1953 ถึง 1959 เขาได้ดำรงตำแหน่งเป็นข้าหลวงต่างพระองค์แห่งออสเตรเลีย
ในช่วงต้นทศวรรษ 1930 สลิมเขียนนวนิยาย เรื่องสั้น และสิ่งสือพิมพ์อื่น โดยใช้นามปากกาว่า แอนโทนี มิลส์
โหนดเจเอส

โหนดเจเอส (Node.js) เป็นระบบรันไทม์ จาวาสคริปต์ที่เสรีและต้นทางเปิดข้ามแพลตฟอร์มที่สามารถทำงานได้บน Windows, Linux, Unix, macOS และอื่น ๆ Node.js ทำงานบนเอ็นจิ้น V8 JavaScript และรันรหัสจาวาสคริปต์นอก เว็บเบราว์เซอร์
Node.js ช่วยให้นักพัฒนาใช้จาวาสคริปต์เพื่อเขียนเครื่องมือบรรทัดคำสั่งและสคริปต์ด้านเซิร์ฟเวอร์ ความสามารถในการเรียกใช้โค้ดจาวาสคริปต์บนเซิร์ฟเวอร์มักใช้เพื่อสร้างเนื้อหา เว็บเพจพลวัต ก่อนที่เพจจะถูกส่งไปยังเว็บเบราว์เซอร์ของผู้ใช้ ด้วยเหตุนี้ Node.js จึงแสดงถึงกระบวนทัศน์ "JavaScript ทุกหนทุกแห่ง" ที่รวมการพัฒนาโปรแกรมประยุกต์บนเว็บโดยใช้ภาษาโปรแกรมเดียว แทนที่จะใช้ภาษาที่แตกต่างกันสำหรับการเขียนโปรแกรมฝั่งเซิร์ฟเวอร์และฝั่งไคลเอ็นต์
Node.js มี สถาปัตยกรรมที่ขับเคลื่อนด้วยเหตุการณ์ ซึ่งสามารถรองรับ I/O แบบอะซิงโครนัสได้ ตัวเลือกการออกแบบเหล่านี้มีจุดมุ่งหมายเพื่อเพิ่มปริมาณงานและความสามารถในการขยายขนาดในโปรแกรมประยุกต์บนเว็บที่มีการดำเนินการอินพุต/เอาท์พุตจำนวนมาก เช่นเดียวกับแอปพลิเคชันบนเว็บแบบเรียลไทม์ (เช่น โปรแกรม การสื่อสารแบบเรียลไทม์ และ เกมเบราว์เซอร์)
วัดลำภู (จังหวัดนราธิวาส)

วัดลำภู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำภู อำเภอเมืองนราธิวาส จังหวัดนราธิวาส ที่ดินตั้งวัดมีเนื้อที่ 14 ไร่ มีที่ธรณีสงฆ์ 8 แปลง เนื้อที่ 60 ไร่ 1 งาน ุ66 ตารางวา
วัดลำภูสันนิษฐานว่าสร้างขึ้นราว พ.ศ. 2376 ตรงกับรัชสมัยของพระบาทสมเด็จพระนั่งเกล้าเจ้าอยู่หัว เดิมตั้งที่บ้านบางเค็มจึงเรียกว่า วัดบางเค็ม ต่อมาชาวบ้านย้ายมาอยู่บ้านเขากงจึงได้ใช้ชื่อว่า วัดเขากง แต่ต่อมาก็อพยพมาจากโรคระบาดจากบ้านเขากงแก้วจึงมาตั้งถิ่นฐานที่บ้านลำภูและสร้างวัดขึ้น วัดได้รับพระราชทานวิสุงคามสีมาเมื่อวันที่ 13 มกราคม พ.ศ. 2538
อาคารเสนาสนะประกอบด้วย อุโบสถกว้าง 15 เมตร ยาว 20 เมตร สร้างเมื่อ พ.ศ. 2477 ศาลาการเปรียญกว้าง 12 เมตร ยาว 26 เมตร สร้างเมื่อ พ.ศ. 2525 กุฏิสงฆ์จำนวน 4 หลัง โครงสร้างไม้ 3 หลัง อาคารครึ่งตึกครึ่งไม้ 1 หลัง ส่วนปูชนียวัตถุมีพระประธานในอุโบสถ 1 องค์และสถูปอดีตเจ้าอาวาส ภายในวัดยังมีพิพิธภัณฑ์วัดลำภูสร้างเมื่อ 1 กันยายน พ.ศ. 2539 โดยเก็บสะสมวัตถุโบราณ ประเภทเครื่องเซรามิคไว้มากมาย บางชิ้นได้จากการบริจาคของชาวบ้านและของวัดเอง
วัดชนาราม (จังหวัดนราธิวาส)

วัดชนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลาโละ อำเภอรือเสาะ จังหวัดนราธิวาส ที่ดินตั้งวัดมีเนื้อที่ 10 ไร่ 3 งาน 75 ตารางวา
วัดชนาราม เริ่มแรกมีฐานะเป็นที่พักสงฆ์ ได้รับอนุญาตให้สร้างขึ้นเมื่อวันที่ 25 กันยายน พ.ศ. 2523 โดยมีนายอนันต์ โยธาทิพย์ เป็นผู้ดำเนินการสร้างวัด กระทรวงศึกษาธิการประกาศตั้งเป็นวัดเมื่อวันที่ 24 พฤษภาคม พ.ศ. 2525 ในนาม วัดบือแรง ต่อมาเมื่อวันที่ 3 สิงหาคม พ.ศ. 2554 ได้เปลี่ยนเป็นชื่อเป็น "วัดชนาราม" เนื่องจากประชาชนและส่วนราชการเรียกขานกันมานาน วัดได้รับพระราชทานวิสุงคามสีมาเมื่อวันที่ 8 สิงหาคม พ.ศ. 2556
อาคารเสนาสนะประกอบด้วย ศาลาการเปรียญกว้าง 9 เมตร ยาว 15 เมตร โครงสร้างไม้ หอฉันกว้าง 8 เมตร ยาว 14 เมตร โครงสร้างไม้ กุฏิสงฆ์จำนวน 4 หลัง โครงสร้างไม้ และมีอาคารโรงงานศิลปาชีพพิเศษตั้งอยู่ภายในวัด
สาธารณรัฐอาร์มีเนียที่ 1

สาธารณรัฐอาร์มีเนียที่ 1 มีชื่ออย่างเป็นทางการ สาธารณรัฐอาร์มีเนีย  เป็นรัฐเอกราชที่ดำรงอยู่ตั้งแต่วันที่ 30 พฤษภาคม ค.ศ. 1918 ถึงวันที่ 2 ธันวาคม ค.ศ. 1920 ในดินแดนที่มีประชากรอาร์นีเนียอาศัยอยู่ในอดีตจักรวรรดิรัสเซีย (ที่รู้จักกันในชื่อ "อาร์มีเนียตะวันออก" หรือ "อาร์มีเนียของรัสเซีย") สาธารณรัฐก่อตั้งขึ้นในเดือนพฤษภาคม ค.ศ. 1918 หลังจากการล่มสลายของสหพันธ์สาธารณรัฐประชาธิปไตยทรานส์คอเคเซีย โดยมีเมืองหลวงอยู่ที่เยเรวาน ซึ่งถือเป็นการฟื้นฟูรัฐอาร์มีเนียขึ้นครั้งแรกนับตั้งแต่สมัยกลาง
ในปีแรกของการได้รับเอกราช อาร์มีเนียกินพื้นที่เพียงบริเวณรอบด้านทะเลสาบเซวาน หลังจากการบุกครองของจักรวรรดิออตโตมันในระหว่างการทัพคอเคซัส แต่หลังจากการสงบศึกมูโดรส เขตแดนของอาร์มีเนียขยายขึ้นอันเนื่องจากการถอนกำลังของออตโตมัน นำไปสู่สงครามชายแดนในช่วงสั้น ๆ กับประเทศเพื่อนบ้านอย่างจอร์เจีย ในช่วงฤดูหนาวแรก ผู้ลี้ภัยหลายแสนคนในประเทศที่หนีการฆ่าล้างเผ่าพันธุ์เสียชีวิตจากความอดอยากหรือการถูกทอดทิ้ง ในฤดูใบไม้ผลิ ค.ศ. 1919 อาร์มีเนียเข้าผนวกภูมิภาคคาร์สและนาคีชีวันที่ออตโตมันยึดครองก่อนหน้านี้ โดยได้รับการสนับสนุนจากสหราชอาณาจักร ด้วยเหตุนี้ อาณาเขตของประเทศจึงเพิ่มขนาดมากกว่าเดิมสามเท่า อย่างไรก็ตาม อาร์มีเนียสามารถควบคุมพื้นที่เหล่านี้ได้ในระยะเวลาอันสั้น จนกระทั่งการก่อการกำเริบมุสลิมที่ปะทุขึ้นในช่วงฤดูร้อน ค.ศ. 1919
ในช่วงปลาย ค.ศ. 1919 ภูมิภาคซางแกซูร์เผชิญกับการโจมตีจากประเทศเพื่อนบ้านอย่างอาเซอร์ไบจาน อย่างไรก็ตาม การต่อสู้เริ่มสงบลงจนกระทั่งชาวอาร์มีเนียก่อจราจลเมื่อเดือนมีนาคมของปีต่อมา ในภูมิภาคนากอร์โน-คาราบัคที่อยู่ในการควบคุมของอาเซอร์ไบจาน ซึ่งสิ้นสุดลงจากการบุกครองอาเซอร์ไบจานของกองทัพแดงในเดือนเมษายน จากนั้นในเดือนสิงหาคม ค.ศ. 1920 ผู้แทนอาร์มีเนียร่วมลงนามในสนธิสัญญาแซฟวร์ ซึ่งทำให้ประเทศได้รับดินแดนเพิ่มเติม ของพื้นที่ในอาร์มีเนียตะวันตก แม้ว่าสนธิสัญญานี้จะไม่เคยนำมาใช้เลย ในช่วงปลาย ค.ศ. 1920 กองกำลังตุรกีเข้ารุกรานสาธารณรัฐ ซึ่งจบลงจากการแบ่งประเทศ จากนั้นจึงถูกรัสเซียโซเวียตเข้ายึดครองและเปลี่ยนเป็นสาธารณรัฐสังคมนิยมโซเวียตอาร์มีเนีย ไม่นานหลังจากนั้น เกิดการกบฏต่อต้านบอลเชวิคต่อต้านอำนาจโซเวียตที่กินเวลาตั้งแต่เดือนกุมภาพันธ์ถึงเดือนกรกฎาคม ค.ศ. 1921
ในระยะเวลาสองปีครึ่งของการดำรงอยู่ อาร์มีเนียได้สร้างความสัมพันธ์ทางการทูตกับ 40 ประเทศ รวมถึงได้รับการรับรองโดยนิตินัย มีการจัดการเลือกตั้งรัฐสภา และมีการก่อตั้งมหาวิทยาลัยแห่งแรก รัฐสภาและรัฐบาลของประเทศอยู่ภายใต้การครอบงำของพรรคดาชนาค (ARF) อย่างไรก็ตาม ตำแหน่งในคณะรัฐมนตรีช่วงแรกได้มอบให้กับพรรคที่สนับสนุนชนชั้นนายทุนอย่างพรรคประชานิยมอาร์มีเนีย และภายหลังเป็นพรรคปฏิวัติสังคมนิยม
ลอโยช โกชุต

ลอโยช โกชุต แด อุดวอร์ด แอ็ต โกชุตฟ็อลวอ (, หรือ หลุยส์ โกชุต ; 19 กันยายน ค.ศ. 1802 – 20 มีนาคม ค.ศ. 1894) เป็นขุนนาง นักกฎหมาย นักข่าว นักการเมือง และรัฐบุรุษชาวฮังการี เป็นหนึ่งแกนนำคนสำคัญของราชอาณาจักรฮังการีในระหว่างการปฏิวัติ ค.ศ. 1848–1849
โกชุตเกิดเมื่อ ค.ศ. 1802 ในตระกูลขุนนางฮังการี เขาได้รับการศึกษาในโรงเรียนสอนศาสนา จากนั้นเขาเข้าเรียนต่อที่มหาวิทยาลัยแป็ชต์ในระดับอุดมศึกษา เขาเริ่มต้นอาชีพทางด้านกฎหมายเมื่อ ค.ศ. 1825 และเริ่มมีบทบาททางการเมืองจากการมีส่วนร่วมในการประชุมสภาผู้แทนราษฎร โกชุตเรียกร้องให้มีการตรากฎหมายว่าด้วยเสรีภาพสื่อและการพูดในฮังการีและดินแดนฮาพส์บวร์คทั้งหมด เขาถูกจับกุมเมื่อ ค.ศ. 1837 ต่อมาเขาจึงได้รับการปล่อยตัวใน ค.ศ. 1839 และได้แต่งงานกับแตเรซียา แม็ซเลนยี ผู้นับถือคาทอลิก ด้วยพรสวรรค์ในด้านการปราศรัยวิวาทะทางการเมืองและอุดมการณ์รัฐชาติของโกชุต เขาจึงกลายเป็นสัญลักษณ์ประจำชาติฮังการี และด้วยความทะเยอทะยานของเขาทำให้โกชุตได้รับการสนับสนุนจากเคานต์ลอโยช บ็อตยาญี และได้รับเลือกเข้าสู่สภาผู้แทนราษฎรใน ค.ศ. 1847
ในเดือนมีนาคม ค.ศ. 1848 ไม่นานหลังจากการปฏิวัติเดือนกุมภาพันธ์ที่ฝรั่งเศส บ็อตยาญีประกาศจัดตั้งรัฐบาลที่ไม่ขึ้นตรงกับจักรพรรดิออสเตรียอีกต่อไป และโกชุตได้รับตำแหน่งเป็นรัฐมนตรีว่าการกระทรวงการคลังของรัฐบาลใหม่ เขามีบทบาทสำคัญในการป้องกันประเทศจากวิกฤตการณ์ทางทหารที่เกิดขึ้นในระหว่างการปฏิวัติ รวมถึงได้ตรากฎหมายยอมรับสิทธิชนกลุ่มน้อย และในเดือนธันวาคม โกชุตได้รับอำนาจปกครองโดยพฤตินัยภายหลังการปฏิเสธจักรพรรดิฟรันทซ์ โยเซ็ฟที่ 1 ของสภาผู้แทนราษฎร อย่างไรก็ตาม เมื่อฮังการีต้องเผชิญกับการแทรกแซงจากรัสเซีย โกชุตจึงสละตำแหน่งและมอบอำนาจให้กับนายพลออร์ตูร์ เกอร์แกยี ภายหลังการปฏิวัติที่ไม่ประสบผลสำเร็จ โกชุตจึงเดินทางลี้ภัยออกนอกประเทศ และถึงแก่อสัญกรรมที่ประเทศอิตาลีเมื่อเดือนมีนาคม ค.ศ. 1894
สาธารณรัฐแอฟริกาใต้ (ค.ศ. 1852–1902)

สาธารณรัฐแอฟริกาใต้ (มีชื่อย่อเป็นภาษาดัตช์ว่า) หรือที่รู้จักกันในชื่อ สาธารณรัฐทรานส์วาล เป็นสาธารณรัฐบูร์ในแอฟริกาตอนใต้ ซึ่งดำรงอยู่ตั้งแต่ปี 1852 ถึง 1902 เมื่อถูกผนวกเข้ากับจักรวรรดิบริติชอันเป็นผลมาจากสงครามบูร์ครั้งที่สอง
สาธารณรัฐก่อตั้งขึ้นตามอนุสัญญาแม่น้ำแซนด์ปี 1852 ซึ่งรัฐบาลอังกฤษตกลงที่จะยอมรับอย่างเป็นทางการถึงความเป็นอิสระของชาวบูร์ที่อาศัยอยู่ทางตอนเหนือของแม่น้ำวาล ความสัมพันธ์ระหว่างทรานส์วาลและอังกฤษเริ่มเสื่อมถอยลงหลังจากที่อาณานิคมแหลมของอังกฤษขยายเข้าสู่พื้นที่ภายในของแอฟริกาตอนใต้ และในที่สุดก็นำไปสู่การปะทุของสงครามบูร์ครั้งที่หนึ่งระหว่างทั้งสองประเทศ ชัยชนะของกลุ่มสาธารณรัฐบูร์ยืนยันความเป็นอิสระของทรานส์วาล อย่างไรก็ตาม ความตึงเครียดอังกฤษ-ทรานส์วาลก็ปะทุขึ้นอีกครั้งในประเด็นทางการทูตต่าง ๆ ในปี 1899 สงครามได้เกิดขึ้นอีกครั้งระหว่างอังกฤษและทรานส์วาลซึ่งถูกกองทัพอังกฤษยึดครองอย่างรวดเร็ว นักรบชาวบูร์จำนวนมากในทรานส์วาลปฏิเสธที่จะยอมจำนน ทำให้ เฮอร์เบิร์ต คิตชิเนอร์ เอิร์ลคิตชิเนอร์ที่ 1 ผู้บัญชาการชาวอังกฤษออกคำสั่งให้นำนโยบายเผาโลกหลายนโยบายมาใช้ ในสนธิสัญญายุติสงคราม สาธารณรัฐทรานส์วาลได้เปลี่ยนเป็นอาณานิคมทรานส์วาล และในที่สุดก็กลายเป็นสหภาพแอฟริกาใต้ ในช่วงสงครามโลกครั้งที่หนึ่ง มีความพยายามล้มเหลวในการรื้อฟื้นสาธารณรัฐในการกบฏมาริทซ์
ดินแดนของสาธารณรัฐทรานส์วาลในปัจจุบันเป็นดินแดนของจังหวัดเคาเต็ง ลิมโปโป มปูมาลังกา และจังหวัดนอร์ทเวสต์หรือเกือบทั้งหมดของพื้นที่ทางตะวันออกเฉียงเหนือของสาธารณรัฐแอฟริกาใต้ในปัจจุบัน
เครือข่ายประชาธิปไตยสังคมนิยมในเอเชีย

เครือข่ายประชาธิปไตยสังคมนิยมในเอเชีย  โดยย่อว่า Socdem Asia เป็นกลุ่มภูมิภาคขององค์กรประชาธิปไตยสังคมนิยมในเอเชีย Socdem Asia เป็นเครือข่ายที่มีความสัมพันธ์กับพันธมิตรก้าวหน้า (Progressive Alliance)
พรรคการเมือง.
เครือข่ายประกอบด้วยพรรคการเมืองจาก 13 ประเทศ ได้แก่
เจดีย์ก้องมุดอ

เจดีย์ก้องมุดอ ([káʊ̯ɰ̃.m̥ṵ.dɔ́ pʰə.já]) หรือ ยาซะมะนิซูลา ก้องมุดอ  เป็นเจดีย์พุทธขนาดใหญ่ ตั้งอยู่เขตชานเมืองทางตะวันตกเฉียงเหนือของซะไกง์ ตอนกลางประเทศพม่า จำลองตามเจดีย์รุวันแวลิแสยะ ในประเทศศรีลังกา เจดีย์ก้องมุดอเป็นที่รู้จักจากรูปทรงโอคว่ำ ซึ่งโดดเด่นกว่าเจดีย์พม่าทรงแหลมสูงแบบดั้งเดิม ชื่อทางการของเจดีย์คือ "ยาซะมะนิซูลา" หมายถึงการประดิษฐานพระบรมสารีริกธาตุในกรุพระธาตุ แต่เป็นที่รู้จักในชื่อที่นิยมกันคือ ก้องมุดอ  เป็นสถานที่แสวงบุญและแหล่งท่องเที่ยวสำคัญของซะไกง์  
การก่อสร้าง.
การก่อสร้างเริ่มในสมัยพระเจ้าตาลูน เมื่อวันที่ 25 เมษายน พ.ศ. 2179 กรุพระธาตุเจดีย์ได้อุทิศเมื่อ 23 กรกฎาคม พ.ศ. 2179 เจดีย์สร้างเสร็จในอีกสิบสองปีต่อมา ในวันที่ 12 พฤษภาคม พ.ศ. 2191 ปลายรัชสมัยพระเจ้าตาลูน
สถาปัตยกรรม.
เจดีย์มีความสูง และมีเส้นรอบวง ยอดฉัตรสูง หนัก เจดีย์นี้แตกต่างจากโครงสร้างพม่ารูปแบบดั้งเดิม โดยเป็นโดมมีห้องอยู่ตรงกลางฐาน ภายในห้องประดิษฐานพระพุทธรูปปางสมาธิขนาดใหญ่สูง ซึ่งแกะสลักจากหินอ่อนสีขาวเนื้อแข็ง เศียรของพระพุทธรูปเพียงอย่างเดียวมีเส้นผ่านศูนย์กลางราว เชื่อกันว่าโดมถูกสร้างขึ้นครอบในภายหลังพระพุทธรูปขนาดใหญ่นี้
ฐานชั้นล่างสุดของเจดีย์ประดับด้วยนะและเทวดา 120 องค์ ล้อมรอบด้วยโคมหิน 802 ต้น ซึ่งแกะสลักพร้อมจารึกพุทธประวัติสามภาษาได้แก่ พม่า, มอญ และไทใหญ่ เป็นตัวแทนของสามภูมิภาคหลักสมัยอาณาจักรตองอูยุคฟื้นฟู
โดมของเจดีย์ได้รับการทาสีขาวอย่างต่อเนื่อง เพื่อแสดงถึงความบริสุทธิ์ตามประเพณีของชาวศรีลังกา
ตามตำนานท้องถิ่น กรุพระธาตุประกอบด้วยพระบรมสารีริกธาตุพระเขี้ยวแก้ว พระเกศาสิบเอ็ดองค์ บาตร พระพุทธรูป เจดีย์เล็ก และพระธาตุอื่น ๆ
ข้อโต้แย้ง.
รัฐบาลทหารพม่าได้ริเริ่มโครงการทาสีโดมด้วยสีทอง ซึ่งได้รับเสียงวิพากษ์วิจารณ์จากคนในท้องถิ่นและชาวพม่าอื่น ๆ
อุปาลิเตน

อุปาลิเตน  เป็นอุโบสถที่ตั้งอยู่กึ่งกลางระหว่างพุกามกับญองอู้ ประเทศพม่า อุโบสถแห่งนี้เป็นที่รู้จักจากจิตรกรรมฝาผนังภายในสมัยราชวงศ์โก้นบองที่ได้รับการอนุรักษ์ไว้เป็นอย่างดี
อุโบสถสร้างขึ้นในสมัยพระเจ้าอโนรธามังช่อ และได้รับการปลุกเสกโดยพระภิกษุสี่รูปจากศรีลังกา นำโดยอุบาลีเถระ ภายนอกได้รับการเปลี่ยนแปลงในสมัยพระเจ้าปดุง จิตรกรรมฝาผนังภายในเริ่มสร้างวันที่ 4 มีนาคม พ.ศ. 2337 และเสร็จในอีกหนึ่งปีต่อมา ชั้นสูงสุดเป็นภาพพระพุทธเจ้าในอดีต 28 องค์ประทับท่าปางต่าง ๆ ส่วนชั้นกลางเป็นฉากจากชาดก และชั้นล่างสุดเป็นภาพการอบรมฟื้นฟูพระภิกษุที่ละเมิดพระวินัย
เขาชเวตาลย่อง

เขาชเวตาลย่อง , หรือรู้จักในชื่อ เขาเจาะแซ  มีความสูง ตั้งอยู่ทางตะวันออกของเมืองเจาะแซ ประเทศพม่า เขาชเวตาลย่องมีชื่อเสียงจากเจดีย์และอารามที่มีมากมาย และเป็นสถานที่แสวงบุญสำหรับชาวพุทธพม่า บนยอดเขาคือเจดีย์ชเวตาลย่อง
ตองกะละ

ตองกะละ  เป็นวัดและอารามพุทธที่ตั้งอยู่บนเขาโปะป้า ภาคมัณฑะเลย์ ประเทศพม่า สถานที่นี้สร้างขึ้นบนปล่องภูเขาไฟสูง และเป็นหนึ่งในสถานที่ตั้งของศาล "นะ" ที่โดดเด่นหลายแห่งบริเวณใกล้เคียงเขาโปะป้า
คำอธิบาย.
กลุ่มวัดตั้งอยู่บนยอดปล่องภูเขาไฟสูง 225 เมตร (737 ฟุต) การก่อตัวของหินนี้เกิดจากกิจกรรมทางธรณีวิทยารอบ ๆ เขาโปะป้าซึ่งเป็นภูเขาไฟที่ดับแล้ว สถานที่นี้เป็นที่แสวงบุญยอดนิยมและถือเป็นแหล่งพลังทางจิตวิญญาณของ "นะ" บันได 777 ขั้น ที่ทอดขึ้นสู่อารามครั้งหนึ่งเคยได้รับการดูแลโดยอู้ คานตี ซึ่งเป็นฤๅษีชาวพม่าที่มีชื่อเสียง
จารึกกัลยาณี

จารึกกัลยาณี  ตั้งอยู่ในเมืองพะโค ประเทศพม่า เป็นศิลาจารึกที่พระเจ้าธรรมเจดีย์ แห่งอาณาจักรหงสาวดี สร้างขึ้นระหว่างปี ค.ศ. 1476 และ ค.ศ. 1479 ที่อุโบสถกัลยาณี (กัลยาณีสีมา) นอกเมืองพะโค จารึกเพื่อเป็นอนุสรณ์ถึงการปฏิรูปศาสนาพุทธในดินแดนมอญ ตามประเพณีมหาวิหารของศรีลังกา ระหว่างปี ค.ศ. 1476 ถึง ค.ศ. 1479 จารึกเป็นแหล่งข้อมูลสำคัญที่สุดของการติดต่อทางศาสนาระหว่างมอญและศรีลังกา
พระเจ้าธรรมเจดีย์อดีตพระภิกษุ ทรงประกาศในจารึกว่าพุทธศาสนาในดินแดนรามัญเสื่อมถอยลง เนื่องจากลัทธิการแบ่งนิกายเพิ่มมากขึ้น และคณะสงฆ์ก็ยิ่งห่างไกลจากความบริสุทธิ์เดิมมากขึ้นเรื่อย ๆ ทรงทำแบบอย่างกษัตริย์พุทธที่ดี เช่น พระเจ้าอโนรธา, พระเจ้าสี่ตู่ที่ 2 ของพุกาม และปรากรมพาหุที่ 1 ของศรีลังกา ดังที่พระองค์ดำริเพื่อรักษาศาสนาให้บริสุทธิ์และปฏิรูปสงฆ์ให้เป็นนิกายเถรวาทแบบดั้งเดิม จึงได้ส่งคณะสงฆ์ไปศรีลังกาเพื่ออุปสมบทใหม่ตามประเพณีมหาวิหาร เหมือนดังพระเจ้าสี่ตู่ที่ 2 ได้ทรงกระทำ
จารึกได้ชื่อนี้เพราะคณะสงฆ์มอญได้อุปสมบทใหม่ที่แม่น้ำกัลยาณี (ปัจจุบันอยู่ในโคลัมโบ) จารึกสามก้อนแรกเป็นภาษาบาลีที่จารึกด้วยอักษรพม่า จารึกส่วนที่เหลือเป็นภาษามอญ จารึกสูง กว้าง และหนา มีการจารึกไว้ทั้งสองด้าน โดยมีข้อความยาว 70 บรรทัดในแต่ละด้าน ตัวอักษรสามตัวต่อหนึ่งนิ้ว (2.54 ซม.)
แผ่นจารึกเดิมบางส่วนถูกทำลายโดยชาวโปรตุเกส ในช่วงต้นคริสต์ศตวรรษที่ 17 และกองทหารโก้นบอง ในปี ค.ศ. 1757 ต้นฉบับใบลานที่ได้รับการเก็บรักษาไว้อย่างดีหลายฉบับยังคงหลงเหลืออยู่ ตอเซนโก แปลจารึกจากต้นฉบับใบลานเป็นภาษาอังกฤษและภาษาบาลีโดยเขียนด้วยอักษรละติน
พิพิธภัณฑ์ศิลปะประจำจังหวัดมิยาซากิ

พิพิธภัณฑ์ศิลปะประจำจังหวัดมิยาซากิ (; โรมาจิ: "Miyazaki Kenritsu Bijutsukan") ก่อตั้งในนครมิยาซากิ จังหวัดมิยาซากิ ประเทศญี่ปุ่นในปี พ.ศ. 2538 สิ่งสะสมในพิพิธภัณฑ์มุ่งเน้นผลงานของศิลปินจากจังหวัดมิยาซากิหรือเกี่ยวข้องกับจังหวัดมิยาซากิ และยังรวมไปถึงผลงานของปาโบล ปิกาโซ, Paul Klee และเรอเน มากริตอีกด้วย
วัดเมืองเล็น (จังหวัดเชียงใหม่)

วัดเมืองเล็น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองเล็น อำเภอสันทราย จังหวัดเชียงใหม่ ที่ดินวัดมีเนื้อที่ 1 ไร่ 2 งาน 26 ตารางวา
วัดเมืองเล็นตั้งวัดเมื่อ พ.ศ. 2279 โดยพระอธิการงก ซึ่งเป็นเจ้าอาวาสรูปแรก ได้รับพระราชทานวิสุงคามสีมาเมื่อวันที่ 6 กุมภาพันธ์ พ.ศ. 2556 โดยมีเสนาสนะประกอบด้วย วิหาร ศาลาบาตร หอไตร หอกลอง หอระฆัง กุฏิสงฆ์ และโรงครัว
ปูชนียวัตถุที่สำคัญ คือ พระพุทธรูปปางไสยาสน์ (พระนอน) เป็นพระประธานในวิหาร ขนาดกว้าง 1.9 เมตร ยาว 5.9 เมตร สันนิษฐานว่าพระนอนได้สร้างโดยพระอธิการงกร่วมกับชาวบ้านที่อพยพมาจากเชียงตุงเป็นผู้สร้าง โดยการแยกตัวออกมาจากวัดหัวฝาย ตำบลเมืองเล็น อำเภอสันทราย จังหวัดเชียงใหม่ มาตั้งชุมชนขึ้นใหม่
เนลสัน (ประเทศนิวซีแลนด์)

เนลสัน  เป็นเมืองของนิวซีแลนด์บนชายฝั่งตะวันออกของอ่าวแทสมัน ทางตอนบนของเกาะใต้ เป็นเมืองที่เก่าแก่ที่สุดในเกาะใต้และเป็นเมืองที่เก่าแก่ที่สุดเป็นอันดับสองในนิวซีแลนด์ ก่อตั้งเมื่อ พ.ศ. 2384 และกลายเป็นเมืองตามพระราชกฤษฎีกา ในปี พ.ศ. 2401
วัดแม่ลาน้อย

วัดแม่ลาน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่ลาน้อย อำเภอแม่ลาน้อย จังหวัดแม่ฮ่องสอน ที่ดินตั้งวัดมีเนื้อที่ 3 ไร่ 1 งาน 61 ตารางวา ปัจจุบันมีพระครูญาณสัมปยุตเป็นเจ้าอาวาส
วัดแม่ลาน้อยสร้างเมื่อ พ.ศ. 2455 โดยชาวบ้านช่วยกันแผ้วถางวัดขึ้น ชาวบ้านเรียกว่า วัดเหนือ ได้รับพระราชทานวิสุงคามสีมาเมื่อวันที่ 10 มิถุนายน พ.ศ. 2515 เขตวิสุงคามสีมากว้าง 40 เมตร ยาว 80 เมตร ด้านการศึกษาทางวัดได้เปิดโรงเรียนพระปริยัติธรรม แผนกธรรม เมื่อ พ.ศ. 2497 ภายในวัดเป็นที่ตั้งของพิพิธภัณฑ์อำเภอแม่ลาน้อย ก่อตั้งเมื่อ พ.ศ. 2550 โดยการสนับสนุนขององค์การบริหารส่วนจังหวัดแม่ฮ่องสอน อาคารพิพิธภัณฑ์เป็นอาคาร 2 ชั้น ทรงไทยใหญ่ประยุกต์ จัดแสดงโบราณวัตถุศิลปวัตถุต่าง ๆ เครื่องแต่งกาย และเครื่องมือเครื่องใช้ 
ปูชนียวัตถุมีพระธาตุสร้างโดย พระกุนนะ วุฑโท ประมาณ พ.ศ. 2503 โดยนายกั่นตะหม่า เป็นนายช่างและมีนายจาย ชัยประสิทธิเป็นลูกมือในการก่อสร้าง และมีพระพุทธรูปทองสัมฤทธิ์ปางมารวิชัย ศิลปะล้านนา กรมศิลปากรได้ขึ้นทะเบียนไว้แล้ว
ศรุต นวประดิษฐกุล

ศรุต นวประดิษฐกุล ชื่อเล่น มิล (เกิด 2 มกราคม 2534) เป็นนักเเสดงชายชาวไทย ปัจจุบันเป็นนักแสดงในสังกัดช่อง 3 เอชดี
ประวัติ.
ศรุต นวประดิษฐกุล ชื่อเล่น มิล เกิดเมื่อวันที่ 2 มกราคม 2534 ที่โรงพยาบาลคามิลเลียน ซึ่งชื่อเล่น มิล มาจากคำว่า มิล ในชื่อโรงพยาบาลคามิลเลียน
มิลเริ่มเข้าสู่วงการจากการเป็นดีเจของคลื่นซี้ดเอฟเอ็ม หลังจากที่คลื่นปิดตัวเขาได้เซ็นสัญญาเป็นนักเเสดงสังกัดช่อง 3 โดยเขาได้มีผลงานละครเรื่องเเรกคือเรื่อง เเรงเงา 2 เมื่อปี 2562 ซึ่งก่อนหน้านั้นเขาเคยมีโอกาสแสดงมิวสิกวิดีโอและโฆษณา ในปี 2563 เขาได้แสดงละครเรื่อง สัญญารัก สัญญาณลวง รับบทเป็น 2 ตัวละครคือ ปกป้อง (ปัจจุบัน)/หล้า (อดีต)
ทีมโอลิมปิกผู้ลี้ภัยในโอลิมปิก

นักกีฬาผู้ลี้ภัยในโอลิมปิก หรือ ทีมโอลิมปิกผู้ลี้ภัย  เป็นกลุ่มที่ประกอบด้วยผู้เข้าร่วมโอลิมปิกอิสระซึ่งเป็นผู้ลี้ภัย ในเดือนมีนาคม พ.ศ. 2559 ประธานคณะกรรมการโอลิมปิกสากล (IOC) โทมัส บัค ได้ประกาศจัดตั้งทีมนักกีฬาโอลิมปิกผู้ลี้ภัย เพื่อเป็นสัญลักษณ์ของความหวังสำหรับผู้ลี้ภัยทุกคนในโลก และสร้างความตระหนักรู้ทั่วโลกเกี่ยวกับวิกฤตผู้อพยพในยุโรป ในเดือนกันยายน พ.ศ. 2560 ไอโอซีได้จัดตั้งมูลนิธิผู้ลี้ภัยโอลิมปิกขึ้นเพื่อช่วยเหลือผู้ลี้ภัยในระยะยาว
ธงโอลิมปิก และ เพลงสดุดีโอลิมปิก ป็นสัญลักษณ์ของทีมดังกล่าว นักกีฬาที่เข้าร่วมเดินขบวนในพิธีเปิดโอลิมปิกฤดูร้อน 2016 โดยทีมเข้าสู่สนามในฐานะคณะผู้แทนทีมสุดท้ายก่อนถึงประเทศเจ้าภาพ ในโอลิมปิกฤดูร้อน 2020 ทีมได้เข้าสู่สนามเป็นอันดับสองรองจากกรีซ
ในโอลิมปิกฤดูร้อน 2016 ทีมใช้รหัสประเทศของคณะกรรมการโอลิมปิกสากลคือ ROT แต่ในโอลิมปิกฤดูร้อน 2020 ได้เปลี่ยนเป็น EOR ย่อมาจากภาษาฝรั่งเศสว่า "Équipe olympique des réfugiés" ในปี ค.ศ. 2022 ไม่มีนักกีฬาโอลิมปิกผู้ลี้ภัยเข้าร่วมใน โอลิมปิกฤดูหนาว
ทีมได้รับรางวัล Princess of Asturias Award ประจำปี ค.ศ. 2022 สาขากีฬา จากการเปิดโอกาสให้นักกีฬาในเขตความขัดแย้ง และสถานที่ที่สิทธิมนุษยชนถูกละเมิด ทำให้ไม่สามารถแสดงกิจกรรมกีฬาและกิจกรรมส่วนตัวของพวกเขาได้
การเข้าร่วม.
กลุ่มนักกีฬานี้ได้รับการกำหนดขึ้นในเดือนมีนาคม ค.ศ. 2016 เกณฑ์การคัดเลือกประกอบด้วยระดับกีฬา สถานะผู้ลี้ภัยอย่างเป็นทางการที่ตรวจสอบโดย สหประชาชาติ สถานการณ์ส่วนบุคคล และภูมิหลังของนักกีฬาแต่ละคน
กระถางคบเพลิงโอลิมปิกฤดูร้อน 2008

กระถางคบเพลิงโอลิมปิกฤดูร้อน 2008 เป็นกระถามคบเพลิงโอลิมปิกที่ใช้ระหว่างการแข่งขันโอลิมปิกฤดูร้อน 2008 และ พาราลิมปิกฤดูร้อน 2008 ในกรุงปักกิ่ง ประเทศจีน โดยได้รับการจุดไฟครั้งแรกเมื่อวันที่ 8 สิงหาคม พ.ศ. 2551 ในพิธีเปิดของการแข่งขันกีฬาโอลิมปิกฤดูร้อนครั้งที่ 29 และดับครั้งสุดท้ายในพิธีปิดพาราลิมปิกเมื่อวันที่ 17 กันยายน ปีเดียวกัน เดิมตั้งอยู่ที่หลังคาด้านในของสนามกีฬาแห่งชาติปักกิ่ง และได้ย้ายไปอยู่ด้านนอกสนามกีฬาในพื้นที่โอลิมปิกกรีนหลังเสร็จสิ้นการแข่งขันพาราลิมปิก
การออกแบบและผลิต.
กระถางคบเพลิงได้รับการออกแบบโดยบริษัทเทคโนโลยีของจีน เลอโนโว ซึ่งเป็นผู้ออกแบบคบเพลิงโอลิมปิกด้วย กระถางคบเพลิงติดตั้งอยู่กับขอบหลังคาของสนามกีฬาที่ได้รับการออกแบบให้มีลักษณะเหมือนม้วนหนังสือที่คลี่ออก โดยมีกระถางคบเพลิงขนาดใหญ่ที่เป็นตัวแทนของส่วนท้ายของม้วนกระดาษที่หมุนวนขึ้นเหนือสนามกีฬา ตกแต่งด้วยลายพิมพ์รูปเมฆและซับในสีแดงด้านนอก ซึ่งเป็นไปตามที่เลอโนโวกล่าวไว้ว่า เป็นส่วนหนึ่งของแนวคิดที่สื่อถึง "เมฆแห่งคำมั่นสัญญา" ทีมออกแบบใช้โครงสร้างของกระถางคบเพลิงตามแนวคิด "โบราณ" แนวคิดของจีนเกี่ยวกับ "สวรรค์ทรงกลมและแผ่นดินสี่เหลี่ยม" (ซึ่งเป็นแนวคิดการออกแบบของการแข่งขันกีฬาโอลิมปิกที่ปักกิ่งทั้งหมด) ได้รับแรงบันดาลใจจากอาคารประวัติศาสตร์หอสักการะฟ้าใจกลางกรุงปักกิ่ง การออกแบบยังได้รับแรงบันดาลใจจากรูปทรงของกระถางในยุคสำริดของจีน โดยมีรูปเมฆหมุนวน 56 ดวงบนการแกะสลักด้านนอก ซึ่งแสดงถึงกลุ่มชาติพันธุ์ 56 กลุ่มของจีน
กีฬากระโดดน้ำในกีฬามหาวิทยาลัยโลกฤดูร้อน 2021

กีฬากระโดดน้ำในกีฬามหาวิทยาลัยโลกฤดูร้อน 2021 จัดแข่งขันระหว่างวันที่ 31 กรกฎาคม ถึง 7 สิงหาคม ค.ศ. 2023 ที่สระกระดดน้ำ ศูนย์วัฒนธรรมและกีฬาเจียนหยาง เจียนหยาง เฉิงตู ประเทศจีน
ประเทศที่เข้าร่วม.
นักกีฬา 80 คนจาก 18 ชาติเข้าร่วมการแข่งขันกีฬามหาวิทยาลัยโลกฤดูร้อน 2021
<templatestyles src="Div col/styles.css"/>
เรื่องเล่าน้ำท่วมในปฐมกาล

เรื่องเล่าน้ำท่วมในปฐมกาล (บทที่ 6–9 ของหนังสือปฐมกาล) เป็นตำนานน้ำท่วมโลกของชาวฮีบรู เล่าถึงการติดสินพระทัยของพระเจ้าที่จะทำให้จักรวาลคืนกลับสู่สภาวะก่อนการสร้างและฟื้นฟูโลกขึ้นมาใหม่จากสรรพชีวิตบนเรือโนอาห์
หนังสือปฐมกาลอาจจะเขียนขึ้นเมื่อราวศตวรรษที่ 5 ก่อนคริสตกาล แม้ว่านักวิชาการบางคนเชื่อว่ายุคบรรพกาล (บทที่ 1-11) รวมถึงเรื่องเล่าน้ำท่วมอาจจะได้รับการรวบรวมและเพิ่มเข้ามาในช่วงปลายศตวรรษที่ 3 ก่อนคริสตกาล หนังสือปฐมกาลเขียนขึ้นจาก 2 แหล่งที่เรียกว่า Priestly source และ non-Priestly หรือ Yahwist แม้ว่ารายละเอียดหลายอย่างมีความขัดแย้งกัน และเรื่องราวก็หลอมรวมเป็นหนึ่งเดียวกัน
น้ำท่วมโลกตามที่บรรยายในตำนานนี้ไม่สอดคล้องกับการค้นพบทางกายภาพในด้านธรณีวิทยา โบราณคดี บรรพชีวินวิทยา และการกระจายพันธุ์ของสิ่งมีชีวิตทั่วโลก สาขาหนึ่งของรังสรรค์นิยมที่เรียกว่าธรณีวิทยาน้ำท่วม (flood geology) เป็นวิทยาศาสตร์เทียมที่พยายามโต้แย้งว่าน้ำท่วมโลกดังกล่าวเคยเกิดขึ้นจริง คริสต์ศาสนิกชนบางคนตีความเรื่องเล่านี้ว่าเป็นการเล่าถึงน้ำท่วมในท้องถิ่นแทนที่จะเป็นเหตุการณ์ระดับโลก
กีฬาว่ายน้ำในกีฬามหาวิทยาลัยโลกฤดูร้อน 2021

กีฬาว่ายน้ำในกีฬามหาวิทยาลัยโลกฤดูร้อน 2021 จัดแข่งขันระหว่างวันที่ 1–7 สิงหาคม ค.ศ. 2023 ที่ศูนย์กีฬาทางน้ำสวนกีฬาทะเลสาบตงอัน เจียนหยาง เฉิงตู ประเทศจีน
ประเทศที่เข้าร่วม.
นักกีฬา 465 คนจาก 55 ชาติเข้าร่วมการแข่งขันกีฬามหาวิทยาลัยโลกฤดูร้อน 2021:
<templatestyles src="Div col/styles.css"/>
กีฬาโปโลน้ำในกีฬามหาวิทยาลัยโลกฤดูร้อน 2021

กีฬาโปโลน้ำในกีฬามหาวิทยาลัยโลกฤดูร้อน 2021 จัดแข่งขันระหว่างวันที่ 27 กรกฎาคม–8 สิงหาคม ค.ศ. 2023 ที่ศูนย์กีฬาเขตซินตู้ เนทอเรียม, ศูนย์ปัญจกรีฑาสมัยใหม่ ห้องว่ายน้ำและฟันดาบ และสนามกีฬากีฬาทางน้ำทะเลสาบตงอัน (รอบชิงชนะเลิศ) เจียนหยาง เฉิงตู ประเทศจีน
กีฬาโปโลน้ำในกีฬามหาวิทยาลัยโลกฤดูร้อน

กีฬาโปโลน้ำ เป็นส่วนหนึ่งของการแข่งขันกีฬามหาวิทยาลัยโลก นับตั้งแต่การแข่งขันครั้งแรกในปี ค.ศ. 1959 มีการจัดการแข่งขันโปโลน้ำหญิงในกีฬามหาวิทยาลัยโลกฤดูร้อน 2009 โปโลน้ำไม่รวมอยู่ในปี 1975 และ 1989
กีฬายิงธนูในกีฬามหาวิทยาลัยโลกฤดูร้อน 2021

กีฬายิงธนูในกีฬามหาวิทยาลัยโลกฤดูร้อน 2021 จัดแข่งขันระหว่างวันที่ 27–31 กรกฎาคม ค.ศ. 2023 ที่ศูนย์ปัญจกีฬาสมัยใหม่ชวงหลิว เจียนหยาง เฉิงตู ประเทศจีน
ประเทศที่เข้าร่วม.
นักกีฬา 185 คนจาก 32 ชาติเข้าร่วมการแข่งขันกีฬามหาวิทยาลัยโลกฤดูร้อน 2021:
<templatestyles src="Div col/styles.css"/>
กีฬากรีฑาในกีฬามหาวิทยาลัยโลกฤดูร้อน 2021

กีฬากรีฑาในกีฬามหาวิทยาลัยโลกฤดูร้อน 2021 จัดแข่งขันระหว่างวันที่ 27–31 กรกฎาคม ค.ศ. 2023 ที่สนามกีฬาศูนย์กีฬาชวงหลิว เจียนหยาง เฉิงตู ประเทศจีน
ประเทศที่เข้าร่วม.
นักกีฬา 1,037 คนจาก 97 ชาติเข้าร่วมการแข่งขันกีฬามหาวิทยาลัยโลกฤดูร้อน 2021:
<templatestyles src="Div col/styles.css"/>
กีฬาแบดมินตันในกีฬามหาวิทยาลัยโลกฤดูร้อน 2021

กีฬาแบดมินตันในกีฬามหาวิทยาลัยโลกฤดูร้อน 2021 จัดแข่งขันระหว่างวันที่ 30 กรกฎาคม–7 สิงหาคม ค.ศ. 2023 ที่ยิมเนเซียมศูนย์กีฬาชวงหลิว เจียนหยาง เฉิงตู ประเทศจีน
ประเทศที่เข้าร่วม.
นักกีฬา 214 คนจาก 33 ชาติเข้าร่วมการแข่งขันกีฬามหาวิทยาลัยโลกฤดูร้อน 2021:<templatestyles src="Div col/styles.css"/>
กีฬาฟันดาบในกีฬามหาวิทยาลัยโลกฤดูร้อน 2021

กีฬาฟันดาบในกีฬามหาวิทยาลัยโลกฤดูร้อน 2021 จัดแข่งขันระหว่างวันที่ 2–7 สิงหาคม ค.ศ. 2023 ที่ศูนย์กีฬาปีดู่, โรงยิมศูนย์กีฬาปีดู่ เจียนหยาง เฉิงตู ประเทศจีน
ประเทศที่เข้าร่วม.
นักกีฬา 43 คนจาก 45 ชาติเข้าร่วมการแข่งขันกีฬามหาวิทยาลัยโลกฤดูร้อน 2021:
<templatestyles src="Div col/styles.css"/>
กีฬายูโดในกีฬามหาวิทยาลัยโลกฤดูร้อน 2021

กีฬายูโดในกีฬามหาวิทยาลัยโลกฤดูร้อน 2021 จัดแข่งขันระหว่างวันที่ 29 กรกฎาคม – 1 สิงหาคม ค.ศ. 2023 ที่โรงยิมศูนย์วัฒนธรรมและกีฬาเจียนหยาง เจียนหยาง เฉิงตู ประเทศจีน
ประเทศที่เข้าร่วม.
นักกีฬา 354 คนจาก 46 ชาติเข้าร่วมการแข่งขันกีฬามหาวิทยาลัยโลกฤดูร้อน 2021:
<templatestyles src="Div col/styles.css"/>
กีฬาเรือพายในกีฬามหาวิทยาลัยโลกฤดูร้อน 2021

กีฬาเรือพายในกีฬามหาวิทยาลัยโลกฤดูร้อน 2021 จัดแข่งขันระหว่างวันที่ 4–6 สิงหาคม ค.ศ. 2023 ที่โรงเรียนกีฬาทางน้ำเสฉวน เจียนหยาง เฉิงตู ประเทศจีน
กีฬายิงปืนในกีฬามหาวิทยาลัยโลกฤดูร้อน 2021

กีฬายิงปืนในกีฬามหาวิทยาลัยโลกฤดูร้อน 2021 จัดแข่งขันระหว่างวันที่ 29 กรกฎาคม–2 สิงหาคม ค.ศ. 2023 ที่โรงเรียนกีฬายิงปืนเฉิงตู เจียนหยาง เฉิงตู ประเทศจีน
ประเทศที่เข้าร่วม.
นักกีฬา 218 คนจาก 28 ชาติเข้าร่วมการแข่งขันกีฬามหาวิทยาลัยโลกฤดูร้อน 2021:
<templatestyles src="Div col/styles.css"/>
กีฬาเทเบิลเทนนิสในกีฬามหาวิทยาลัยโลกฤดูร้อน 2021

กีฬาเทเบิลเทนนิสในกีฬามหาวิทยาลัยโลกฤดูร้อน 2021 จัดแข่งขันระหว่างวันที่ 29 กรกฎาคม – 5 สิงหาคม ค.ศ. 2023 ที่โรงยิมศูนย์กีฬาโซนไฮเทค เจียนหยาง เฉิงตู ประเทศจีน
กีฬาเทควันโดในกีฬามหาวิทยาลัยโลกฤดูร้อน 2021

กีฬาเทควันโดในกีฬามหาวิทยาลัยโลกฤดูร้อน 2021 จัดแข่งขันระหว่างวันที่ 29 กรกฎาคม–4 สิงหาคม ค.ศ. 2023 ที่โรงยิมมหาวิทยาลัยครูเสฉวน เขตชิงหยาง เฉิงตู มณฑลเสฉวน ประเทศจีน
กีฬาเทนนิสในกีฬามหาวิทยาลัยโลกฤดูร้อน 2021

กีฬาเทนนิสในกีฬามหาวิทยาลัยโลกฤดูร้อน 2021 จัดแข่งขันระหว่างวันที่ 29 กรกฎาคม–6 สิงหาคม ค.ศ. 2023 ที่ศูนย์เทนนิสนานาชาติเสฉวน เจียนหยาง เฉิงตู ประเทศจีน
ประเทศที่เข้าร่วม.
นักกีฬา 124 คนจาก 28 ชาติเข้าร่วมการแข่งขันกีฬามหาวิทยาลัยโลกฤดูร้อน 2021:
<templatestyles src="Div col/styles.css"/>
กีฬาวูซูในกีฬามหาวิทยาลัยโลกฤดูร้อน 2021

กีฬาวูซูในกีฬามหาวิทยาลัยโลกฤดูร้อน 2021 จัดแข่งขันระหว่างวันที่ 27–31 กรกฎาคม ค.ศ. 2023 ที่โรงยิมเฉิงเป่ย เจียนหยาง เฉิงตู ประเทศจีน
ประเทศที่เข้าร่วม.
นักกีฬา 139 คนจาก 30 ชาติเข้าร่วมการแข่งขันกีฬามหาวิทยาลัยโลกฤดูร้อน 2021:
<templatestyles src="Div col/styles.css"/>
บาตาบูโระ

บาตาบูโระ เป็นขนมหวานพื้นบ้านของจังหวัดปัตตานี บ้างว่าเรียกตามรูปลักษณ์ที่เห็น เพราะข้างนอกเหมือนหมอน ข้างในมีไส้บ้างก็ว่า เรียกตามขอนไม้ผุ ที่ข้างในมีแกนไม้เน่าเปื่อย เพราะเดิมเรียกขนมชนิดนี้ว่า “บาแตบูโระ" ซึ่ง บาแต แปลว่า ท่อนไม้ ส่วน บูโร๊ะ แปลว่า เก่า สำหรับหน้าตาของขนมชื่อนี้ เป็นแผ่นแป้งสีขาว ห่อด้วยไส้มะละกอผสมกุ้งหรือปลา ราดน้ำกะทิ รสชาติหวานมัน กลมกล่อม
ตำนาน.
เรื่องเล่าอ้างอิงจากที่มาของขอนไม้ผุว่า มีหญิงคนหนึ่งเข้าสวนไปเก็บมะละกอมาประกอบอาหาร ขณะเดินกลับ พบท่อนไม้ท่อนหนึ่งข้างในผุเน่า ไส้เป็นฝอย จึงประยุกต์มาทำขนม
สะพานอัตตรัน

สะพานอัตตรัน  เป็นสะพานในเมืองมอละมไยน์ รัฐมอญ ประเทศพม่า แขวนด้วยสายเคเบิลเหล็กพร้อมฐานคอนกรีตเสริมเหล็ก มีความยาว และกว้าง มีรายงานค่าใช้จ่าย 580.6 ล้านจัต สะพานแห่งนี้สร้างขั้นโดยเป็นส่วนหนึ่งของแผนโครงสร้างพื้นฐาน (สะพานสะโตง, เขื่อนกะไต, และอื่น ๆ) เพื่อพัฒนารัฐมอญในด้านสังคมและเศรษฐกิจ
สะพานอัตตรันเปิดอย่างเป็นทางการเดือนมีนาคม พ.ศ. 2541 เนื่องในโอกาสครบรอบ 53 ปี วันกองทัพพม่า โดยมีพลเอก คีนหญุ่น ประธานคณะกรรมธิการเพื่อการพัฒนาพื้นที่ชายแดนและกลุ่มชาติพันธุ์ กล่าวปราศรัย
แม่น้ำอัตตรัน

แม่น้ำอัตตรัน  เป็นแม่น้ำสายหนึ่งในประเทศพม่า (ส่วนใหญ่ของลำน้ำ) และประเทศไทย (ต้นน้ำ) ในประเทศไทยมักเรียก แม่น้ำกษัตริย์ บรรจบเข้ากับแม่น้ำไจและแม่น้ำสาละวิน ใกล้เมืองมอละมไยน์ ลำน้ำสาขาหลักของแม่น้ำอัตตรันคือแม่น้ำซะมี แม่น้ำอัตตรันและแม่น้ำสาขาเริ่มต้นใกล้ชายแดนไทย–พม่า แล้วไหลไปทางทิศตะวันตกเฉียงเหนือ
ปลาหลายชนิดที่บางครั้งพบเห็นในการค้าขายสำหรับตู้ปลานั้น มีถิ่นกำเนิดในลุ่มแม่น้ำอัตตรัน เช่น ปลาหมูลายเมฆ ("Botia kubotai"), ปลาแป้นหัวโหนก ("Parambassis pulcinella"), ปลาซิวตาเขียว ("Microdevario kubotai")
คิมเบอร์ลีย์

คิมเบอร์ลีย์  เป็นเมืองหลวงและเป็นเมืองที่ใหญ่ที่สุดของจังหวัดนอร์เทิร์นเคปของแอฟริกาใต้ อยู่ห่างจากจุดบรรจบของแม่น้ำวาลและแม่น้ำออเรนจ์ไปทางตะวันออกประมาณ 110 กม. เมืองนี้มีความสำคัญทางประวัติศาสตร์อย่างมาก เนื่องจากอดีตมีการขุดเพชรและการถูกล้อมในช่วงสงครามบูร์ครั้งที่สอง และเป็นเมืองที่บริษัทเซซิล โรดส์ และ บาร์นีย์ บาร์นาโต ได้รวมกิจการเป็นบริษัทเดอเบียร์ส ในยุคแรก ๆ ของเมืองเหมืองแร่
เมื่อวันที่ 2 กันยายน 1882 คิมเบอร์ลีย์เป็นเมืองแรกในซีกโลกใต้และเป็นเมืองที่สองในโลกรองจากฟิลาเดลเฟีย รัฐเพนซิลเวเนียในสหรัฐที่รวมไฟถนนแบบไฟฟ้าเข้ากับโครงสร้างพื้นฐาน และตลาดหลักทรัพย์แห่งแรกในแอฟริกาถูกสร้างขึ้นในคิมเบอร์ลีย์ในช่วงต้นปี 1881
สะพานสะโตง (โมะปะลีน)

สะพานสะโตง (โมะปะลีน)  เป็นสะพานเหล็กทอดข้ามแม่น้ำสะโตง ระหว่างอำเภอวอ ภาคพะโค กับโมะปะลีน อำเภอไจโท รัฐมอญ ประเทศพม่า มีความยาว สามารถรองรับน้ำหนัก 50 ตัน เป็นสะพานข้ามแม่น้ำสะโตงแห่งที่สอง สะพานสะโตงเก่าที่เตนซะยะไม่สามารถรองรับรถบรรทุกที่หนักได้
อัลเดนเต

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ในการทำอาหาร อัลเดนเต  หมายถึงความสุกของพาสตาหรือข้าวที่ถูกต้มในระดับที่มีความแข็งสู้ฟัน กล่าวคือด้านนอกนุ่มแต่ด้านในยังมีความแข็ง คำว่าอัลเดนเตอาจถูกนำไปใช้กับผักได้ด้วย ในการปรุงอาหารอิตาเลียน คำดังกล่าวถูกใช้อธิบายความสุกที่คาดหวังของพาสต้าและใช้เวลาในการทำสั้น 
พาสตาที่ถูกต้มให้สุกในระดับอัลเดนเตจะมีค่าดัชนีน้ำตาลที่ต่ำกว่าพาสตาที่ถูกต้มจนนิ่ม
ศัพทมูล.
คำว่าอัลเดนเตมาจากภาษาอิตาเลียน แปลว่า "to the tooth"
อี ซ็อน-กยุน

อี ซ็อน-กยุน (2 มีนาคม 1975 – 27 ธันวาคม 2023) เป็นนักแสดงชายชาวเกาหลีใต้ ในระดับนานาชาติ เขาเป็นที่รู้จักจากบทบาทของเขาในภาพยนตร์สุขนาฏกรรมมืดของพง จุน-โฮที่ได้รับรางวัลออสการ์ เรื่องชนชั้นปรสิต (2019) ซึ่งเขาได้รับรางวัลสมาคมนักแสดงภาพยนตร์และโทรทัศน์ ร่วมกับเพื่อนนักแสดงของเขา เขาได้รับรางวัลอื่น ๆ อีกหลายรางวัล รวมถึงการเสนอชื่อเข้าชิงรางวัลอินเตอร์เนชั่นแนลเอมมี
หลังจากนั้นเขาก็มีอาชีพเป็นนักแสดงละครเพลงมาหลายปี อีได้รับบทรองและบทสมทบในละคร และเขาได้แสดงเป็นนักแสดงนำในละครองก์เดียวในรายการ "Drama City" ทางช่องเคบีเอส และ "Best Theatre" ทางช่องเอ็มบีซี ในรายการ Best Theatre เขาทำงานร่วมกับ อี ยุน-จ็อง ผู้กำกับละครโทรทัศน์หญิงในตอน "Taereung National Village" (2005) ซึ่งทำให้เขาได้รับคัดเลือกให้แสดงในซีรีส์เรื่องต่อมาของเธอคือเรื่อง "รักวุ่นวายของเจ้าชายกาแฟ" (2007) รักวุ่นวายของเจ้าชายกาแฟพร้อมด้วยละครทางการแพทย์เรื่อง "พลิกชีวิต นาทีวิกฤต" (2007) ทำให้อีได้รับความนิยมอย่างมาก ตามมาด้วย "อร่อยรัก รสพาสต้า" (2010), "Golden Time นาทีชีวิต" (2012) และ "คุณลุงของฉัน" (2018)
เมื่อวันที่ 27 ธันวาคม 2023 อีเสียชีวิตจากการฆ่าตัวตายในรถยนต์เมื่ออายุ 48 ปี ในช่วงเวลาที่เขาเสียชีวิต อีถูกสอบสวนในข้อหาเสพยา
วอลเลย์บอลชายกุปเดอฟร็องส์

วอลเลย์บอลชายกุปเดอฟร็องส์  เป็นการแข่งขันวอลเลย์บอลประจำปีของสโมสรวอลเลย์บอลชายในประเทศฝรั่งเศส จัดโดยวอลเลย์บอลลีกแห่งชาติ (') ซึ่งเป็นหน่วยงานในภายใต้การดูแลของสหพันธ์วอลเลย์บอลฝรั่งเศส (')
วอลเลย์กุปเดอฟร็องส์จัดการแข่งขันขึ้นครั้งแรกใน ค.ศ. 1983 สโมสรที่ประสบความสำเร็จมากที่สุดคือตูร์วอลเลย์บอล ซึ่งชนะเลิศทั้งหมด 11 สมัย
ยุทธการที่อ้วนเสีย (ค.ศ. 241)

ยุทธการที่อ้วนเสีย  เป็นการรุกทางการทหารในปี ค.ศ. 241 โดยรัฐง่อก๊กต่อรัฐวุยก๊กในยุคสามก๊กของจีน การทัพริเริ่มโดยซุนกวนจักรพรรดิผู้ก่อตั้งรัฐง่อก๊กเมื่อ 2 ปีหลังจากการสวรรคตของโจยอยจักรพรรดิลำดับที่สองของวุยก๊ก การทัพสิ้นสุดด้วยความพ่ายแพ้ของทัพง่อก๊ก 
โหมโรง.
ในฤดูใบไม้ผลิ ค.ศ. 241 ซุนกวนเตรียมการเปิดศึกต่อรัฐวุยก๊ก อิน จ๋า (殷札) เจ้าเมืองง่อกุ๋น (吳郡 "อู๋จฺวิ้น") แนะนำซุนกวนให้โจมตีวุยก๊กโดยประสานกับจ๊กก๊กที่เป็นรัฐพันธมิตรของง่อก๊ก ตามแผนที่อิน จ๋าเสนอ ทัพของจ๊กก๊กจะโจมตีวุยก๊กจากทางด้านตะวันตกของเตียงฮัน ส่วนทัพง่อก๊กจะโจมตีวุยก๊กสามทิศทาง ได้แก่ จูกัดกิ๋นและจูเหียนโจมตีซงหยง (襄陽 "เซียงหยาง") ลกซุนโจมตีฉิวฉุน (壽春 "โซ่วชุน"; ปัจจุบันคืออำเภอโซ่ว มณฑลอานฮุย) ซุนกวนโจมตีแถบแม่น้ำห้วย (淮河 "หฺวายเหอ") และเข้ามณฑลชีจิ๋ว อิน จ๋าอธิบายว่าการทัพที่ประสานงานกันเช่นนี้จะบั่นทอนการป้องกันของวุยก๊กลงเพราะวุยก๊กจะไม่สามารถป้องกันการโจมตีจากสองแนวรบได้ อย่างไรก็ตาม ซุนกวนไม่ได้ปฏิบัติตามแผนของอิน จ๋า
ยุทธการ.
ในช่วงระหว่างวันที่ 28 เมษายนถึง 27 พฤษภาคม ทัพง่อก๊กโจมตีวุยก๊กจากสี่ทิศทาง จวนจ๋องโจมตีอาณาบริเวณแถบแม่น้ำห้วยและปะทะกับทัพวุยก๊กที่เชฺว่เปย์ (芍陂; ทางใต้ของอำเภอโช่ว มณฑลอานฮุยในปัจจุบัน) จูกัดเก๊กโจมตีลู่อาน (六安) จูเหียนและซุน หลุน (孫倫) โจมตีอ้วนเสีย (樊城 "ฝานเฉิง"; ปัจจุบันคือเขตฝานเฉิง นครเซียงหยาง มณฑลหูเป่ย์) จูกัดกิ๋นและเปาจิดโจมตีจาจง (柤中; อยู่ในนครเซียงหยาง มณฑลหูเป่ย์ในปัจจุบัน)
เฮาจิด (胡質 "หู จื้อ") ตอบสนองต่อการบุกของง่อก๊ก โดยนำกำลังทหารเกราะเบาจากมณฑลเกงจิ๋วไปเสริมกำลังให้กับอ้วนเสีย มีบางคนเตือนเฮาจิดว่าทัพง่อก๊กที่กำลังโจมตีอ้วนเสียมีจำนวนทหารเหนือกว่าและแนะนำให้หลีกเลี่ยงการปะทะ แต่เฮาจิดกล่าวว่า "การป้องกันที่อ้วนเสียนั้นอ่อนแอ เราควรรุดหน้าไปที่นั่นเพื่อเสริมกำลังพวกเขา มิฉะนั้นจะเกิดปัญหาใหญ่" กล่าวเช่นนั้นแล้วก็นำกองกำลังของตนไปยังอ้วนเสียและฟื้นฟูเสถียรภาพในอ้วนเสีย
ยุทธการที่เชฺว่เปย์

ยุทธการที่เชฺว่เปย์  เป็นการรุกทางการทหารในปี ค.ศ. 241 โดยรัฐง่อก๊กต่อรัฐวุยก๊กในยุคสามก๊กของจีน การทัพริเริ่มโดยซุนกวนจักรพรรดิผู้ก่อตั้งรัฐง่อก๊กเมื่อ 2 ปีหลังจากการสวรรคตของโจยอยจักรพรรดิลำดับที่สองของวุยก๊ก การทัพสิ้นสุดลงด้วยความล้มเหลวในภาพรวม แม้ว่าการรบส่วนใหญ่จะเกิดขึ้นที่เชฺว่เปย์ตามชื่อ แต่การทัพนี้เป็นการโจมตีสองแนวครอบคลุมพื้นที่กว้างในมณฑลอานฮุยและมณฑลหูเป่ย์
โหมโรง.
ในฤดูใบไม้ผลิ ค.ศ. 241 ซุนกวนเตรียมการเปิดศึกต่อรัฐวุยก๊ก อิน จ๋า (殷札) เจ้าเมืองง่อกุ๋น (吳郡 "อู๋จฺวิ้น") แนะนำซุนกวนให้โจมตีวุยก๊กโดยประสานกับจ๊กก๊กที่เป็นรัฐพันธมิตรของง่อก๊ก ตามแผนที่อิน จ๋าเสนอ ทัพของจ๊กก๊กจะโจมตีวุยก๊กจากทางด้านตะวันตกของเตียงฮัน ส่วนทัพง่อก๊กจะโจมตีวุยก๊กสามทิศทาง ได้แก่ จูกัดกิ๋นและจูเหียนโจมตีซงหยง (襄陽 "เซียงหยาง") ลกซุนโจมตีฉิวฉุน (壽春 "โซ่วชุน"; ปัจจุบันคืออำเภอโซ่ว มณฑลอานฮุย) ซุนกวนโจมตีแถบแม่น้ำห้วย (淮河 "หฺวายเหอ") และเข้ามณฑลชีจิ๋ว อิน จ๋าอธิบายว่าการทัพที่ประสานงานกันเช่นนี้จะบั่นทอนการป้องกันของวุยก๊กลงเพราะวุยก๊กจะไม่สามารถป้องกันการโจมตีจากสองแนวรบได้ อย่างไรก็ตาม ซุนกวนไม่ได้ปฏิบัติตามแผนของอิน จ๋า
ฮนโจ

ฮนโจ  เป็นนครที่ตั้งอยู่ทางตะวันตกเฉียงเหนือของจังหวัดไซตามะ ประเทศญี่ปุ่น มีขนาดพื้นที่ 89.69 ตารางกิโลเมตร ณ วันที่ 1 พฤษภาคม ค.ศ. 2024 มีจำนวนประชากร 77,722 คน
ภูมิศาสตร์.
ฮนโตตั้งอยู่ทางทิศตะวันตกเฉียงเหนือของจังหวัดไซตามะ
ประวัติศาสตร์.
บริเวณนี้เป็นพื้นที่อยู่อาศัยของมนุษย์ตั้งแต่สมัยก่อนประวัติศาสตร์ เนื่องด้วยมีการค้นพบสุสานโบราณโคฟุง เป็นจำนวนมาก ในยุคคามาคูระ ถูกปกครองโดยตระกูลฮนโจ
ชีวิตลูปที่ 7 ของนางร้าย ขอเป็นเจ้าสาวนอนกลิ้งสบายในแดนอดีตศัตรู

ชีวิตลูปที่ 7 ของนางร้าย ขอเป็นเจ้าสาวนอนกลิ้งสบายในแดนอดีตศัตรู (ญี่ปุ่น: ループ7回目の悪役令嬢は、元敵国で自由気ままな花嫁生活を満喫する, โรมาจิ: Loop 7-kaime no Akuyaku Reijō wa, Moto Tekikoku de Jiyū Kimamana Hanayome Seikatsu o Mankitsu Suru) เป็นไลต์โนเวลญี่ปุ่นที่เขียนโดยโทโกะ อาเมคาวะ ซีรีส์นี้เริ่มต้นบนเว็บไซต์โชเซ็ตสึกะ นิ นาโรในเดือนกุมภาพันธ์ พ.ศ. 2563 ก่อนที่จะตีพิมพ์ในรูปแบบสิ่งพิมพ์พร้อมภาพประกอบโดยวาน ฮาชิปิสุ โดยสำนักพิมพ์ Overlap เริ่มในเดือนตุลาคม พ.ศ. 2563 มีการตีพิมพ์ออกมาแล้ว 6 เล่ม มังงะที่ดัดแปลงพร้อมภาพประกอบโดยฮิโนกิ คิโนะ เริ่มตีพิมพ์เป็นอนุกรมบนเว็บไซต์ Comic Gardo ในเดือนธันวาคม พ.ศ. 2563 แต่ละบทของซีรีส์นี้ได้รับการรวบรวมตีพิมพ์แล้วจำนวน 6 เล่ม ซีรีส์โทรทัศน์อนิเมะที่ดัดแปลงโดยสตูดิโอไคและฮอร์เนท โดยออกอากาศตั้งแต่เดือนมกราคมถึงมีนาคม พ.ศ. 2567
ให้เสียงโดย: อิกูมิ ฮาเซงาวะ
ให้เสียงโดย: โนบูนางะ ชิมาซากิ
ให้เสียงโดย: ชินโนซูเกะ ทาจิบานะ
ให้เสียงโดย: ไดซูเกะ โอโนะ
ให้เสียงโดย: คัตสึมิ ฟูกูฮาระ
ให้เสียงโดย: มาริยะ อิเซะ
ให้เสียงโดย: ชุนอิจิ โทกิ
ให้เสียงโดย: โนบูฮิโกะ โอกาโมโตะ
ให้เสียงโดย: ยูอิ คนโด
ผลตอบรับ.
รีเบคกา ซิลเวอร์แมน จากเครือข่ายข่าวอนิเมะยกย่องนางเอก งานศิลปะ และ เรื่องราว โดยเรียกว่าไม่เหมือนใคร นาโอกิ ฮาราดะ บรรณาธิการของ "Comic Gardo" เลือกมังงะเป็นมังงะที่เขาโปรดปรานตั้งแต่ปี พ.ศ. 2564 ซีรีส์มียอดขาย 500,000 ชุดระหว่างการเผยแพร่ในรูปแบบดิจิทัลและแบบพิมพ์เล่ม
ศาลเจ้าฮาโกเนะ

ศาลเจ้าฮาโกเนะ  เป็นศาลเจ้าชินโต ตั้งอยู่ชายริมฝั่งทะเลสาบอาชิ เมืองฮาโกะเนะ อำเภออาชิงาราชิโมะ จังหวัดคานางาวะ ประเทศญี่ปุ่น
ประวัติ.
ศาลเจ้าฮาโกะเนะ ถูกค้นพบในปี ค.ศ.757 ในรัชสมัยของจักรพรรดิโคโช โดยศาลเจ้าดั้งเดิมตั้งอยู่บริเวณยอดเขาโคมางาตาเกะบนภูเขาฮาโกะเนะ ก่อนจะย้ายที่ตั้งมาตำแหน่งปัจจุบันบริเวณริมชายฝั่งทะเลสาบอาชิในปี ค.ศ.1667 
ศาลเจ้าถูกเผาได้รับความเสียหายโดยกองทัพของโทโยโตมิ ฮิเดโยชิ ในสมรภูมิการล้อมปราสาทโอดะวาระ ต่อมาได้รับการบูรณะซ่อมแซมในสมัยโทกูงาวะ อิเอยาซุ
เทพเจ้า.
เทพเจ้าหลักในศาลเจ้าฮาโกเนะ เรียกรวมกันว่า ฮาโกะเนะโอกามิ (箱根大神) ได้แก่
Q (เนื้อสัมผัส)

ในพื้นที่ที่พูดภาษาฮกเกี้ยน Q  หมายถึงเนื้อสัมผัสในอุดมคติของอาหารหลายชนิดเช่น ก๋วยเตี๋ยว ไข่มุก ลูกชิ้นปลา และ ทอดมันปลา ในบางครั้ง อาจถูกแปลว่าเหนียวหรือนุ่มแต่ไม่นิ่มเหลว
คำว่า Q มีถื่นกำเนิดจากภาษาจีนสำเนียงฝูโจวและสำเนียงไต้หวัน ซึ่งมาจากคำว่า khiū  ซึ่งออกเสียงคล้ายกับตัวอักษร Q ในภาษาอังกฤษ และถูกนำไปใช้ในภาษาจีนอื่นๆ เช่น ภาษาจีนกลาง นอกจากนี้ Q อาจถูกใช้ซ้ำเพื่อเน้นความหมายเป็น QQ .
ชียากู ซังตุช (นักฟุตบอลเกิด พ.ศ. 2535)

ชียากู จี เฌซุส ซังตุช (ลาการ์ตู: Thiago de Jesus Santos) หรือที่รู้จักกันดีในชื่อ ชียากู ซังตุช (ลาการ์ตู: Thiago Santos; 14 เมษายน ค.ศ. 1992 –) เป็นนักฟุตบอลชาวบราซิล
"แก้ไขเมื่อวันที่ 16 ตุลาคม ค.ศ. 2010[ [update]]"
วอลเลย์บอลชายซูว์แปร์เดอฟร็องส์

วอลเลย์บอลชายซูว์แปร์เดอฟร็องส์  เป็นการแข่งขันวอลเลย์บอลประจำปีของสโมสรวอลเลย์บอลในประเทศฝรั่งเศส การแข่งขันจัดโดยวอลเลย์บอลลีกแห่งชาติ (') ซึ่งเป็นหน่วยงานในภายใต้การดูแลของสหพันธ์วอลเลย์บอลฝรั่งเศส (') โดยเป็นการพบกันระหว่างทีมชนะเลิศลีกอา กับทีมชนะเลิศกุปเดอฟร็องส์ ซึ่งจะทำการแข่งขันเพียงนัดเดียว ในกรณีที่ทีมชนะเลิศทั้งสองรายการเป็นทีมเดียวกัน ทีมรองชนะเลิศลีกอาจะได้สิทธิ์เข้าร่วมแข่งขันแทน
วอลเลย์บอลซูว์แปร์เดอฟร็องส์จัดการแข่งขันขึ้นครั้งแรกใน ค.ศ. 2004 สโมสรที่ประสบความสำเร็จมากที่สุดคือตูร์วอลเลย์บอล ซึ่งชนะเลิศ 5 สมัย
น้ำเชื่อมข้าวโพด

น้ำเชื่อมข้าวโพด เป็นน้ำเชื่อมชนิดหนึ่งที่ทำจากแป้งข้าวโพด ประกอบไปด้วยน้ำตาลหลายชนิด เช่น กลูโคส มอลโตส และโอลิโกแซ็กคาไรด์ ขึ้นอยู่กับเกรดของน้ำเชื่อม น้ำเชื่อมข้าวโพดใช้ในอาหารเพื่อให้เนื้อสัมผัสนุ่มลง เพิ่มปริมาณ ป้องกันการตกผลึกของน้ำตาล และเพิ่มรสชาติ น้ำเชื่อมข้าวโพดต่างจากน้ำเชื่อมข้าวโพดฟรักโทสสูง (HFCS) ซึ่งผลิตจากน้ำเชื่อมข้าวโพดโดยเปลี่ยนกลูโคสบางส่วนเป็นฟรักโทสด้วยเอนไซม์ D-xylose isomerase ซึ่งทำให้มีความหวานมากกว่า
ในสหรัฐอเมริกา คำว่า "น้ำเชื่อมกลูโคส" มักใช้แทนที่น้ำเชื่อมข้าวโพด เนื่องจากน้ำเชื่อมกลูโคสส่วนใหญ่ผลิตจากแป้งข้าวโพด โดยหลักการแล้วน้ำเชื่อมกลูโคสเป็นของเหลวที่ได้จากการนำแป้ง mono-, di- และแซคคาไรด์ขั้นที่สูงกว่ามาแยกสลายด้วยน้ำ และสามารถผลิตได้จากแหล่งอื่น ๆ เช่น ข้าวสาลี มันสำปะหลัง และมันฝรั่ง
การผลิตเชิงพาณิชย์.
ในอดีต น้ำเชื่อมข้าวโพดผลิตโดยการนำแป้งข้าวโพดผสมกับกรดไฮโดรคลอริกจาง แล้วจึงให้ความร้อนกับส่วนผสมภายใต้แรงดัน กระบวนการนี้คิดค้นขึ้นโดยนักเคมีชาวเยอรมัน Gottlieb Kirchhoff ในปี ค.ศ. 1811 ปัจจุบัน น้ำเชื่อมข้าวโพดสามารถเตรียมได้จากกระบวนการทางชีวภาพหลายขั้นตอน เริ่มต้นด้วยเติมเอนไซม์ α-amylase ลงในส่วนผสมของแป้งข้าวโพดและน้ำ α-amylase เป็นเอนไซม์ที่หลั่งออกมาโดยแบคทีเรียสกุล "Bacillus" หลายชนิด และสามารถแยกเอนไซม์นี้ออกมาได้จากของเหลวที่แบคทีเรียเติบโตขึ้น เอนไซม์นี้ย่อยสลายแป้งให้เป็นโอลิโกแซ็กคาไรด์ จากนั้นจึงย่อยอีกครั้งให้เป็นโมเลกุลกลูโคสโดยการเติมเอนไซม์ glucoamylase หรือที่เรียกอีกอย่างหนึ่งว่า "γ-amylase" glucoamylase เป็นเอนไซม์ที่หลั่งออกมาโดยเห็ดราสกุล "Aspergillus" หลายชนิด และสามารถแยกเอนไซม์นี้ได้จากของเหลวที่เห็ดราเติบโต กลูโคสสามารถเปลี่ยนเป็นฟรุกโตสได้โดยการผ่านกลูโคสผ่านเสาที่บรรจุเอนไซม์ D-xylose isomerase ซึ่งเป็นเอนไซม์ที่แยกได้จากอาหารเลี้ยงเชื้อของแบคทีเรียหลายชนิด
น้ำเชื่อมข้าวโพดสำเร็จรูปที่นิยมมีสองชนิด
การใช้.
น้ำเชื่อมข้าวโพดมีการใช้หลัก ๆ ในอาหารสำเร็จรูปเช่น ตัวเพิ่มความหนืด ตัวให้ความหวาน และตัวคงความชุ่มชื้น ส่วนผสมหลักใน "น้ำเชื่อมแพนเค้ก" ส่วนใหญ่คือน้ำเชื่อมข้าวโพดหรือน้ำเชื่อมข้าวโพดฟรักโทสสูง ซึ่งทั้งสองอย่างนี้มีราคาต่ำกว่าน้ำเชื่อมเมเปิ้ล
ในสหรัฐมีการกำหนดเกณฑ์ภาษีสำหรับการนำเข้าน้ำตาลอ้อย ซึ่งส่งผลให้ราคาน้ำตาลอ้อยเพิ่มขึ้น ทำให้น้ำเชื่อมข้าวโพดกลายเป็นทางเลือกที่ใช้ต้นทุนต่ำกว่า น้ำเชื่อมข้าวโพดจึงมักนำมาใช้ในอาหารแปรรูปต่าง ๆ ที่ผลิตในสหรัฐ เช่น ลูกอม น้ำอัดลม และเครื่องดื่มผลไม้
หากผสมน้ำเชื่อมข้าวโพดกับน้ำตาล น้ำ และครีมทาร์ทาร์ ก็สามารถนำไปใช้ทำแก้วน้ำตาลได้
วัดเจริญสุข (จังหวัดกำแพงเพชร)

วัดเจริญสุข เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองน้ำไหล อำเภอคลองลาน จังหวัดกำแพงเพชร มีเนื้อที่กว่า 30 ไร่ ปัจจุบันมีพระครูปลัดสิทธิกรณ์ วรญาโณ ดำรงตำแหน่งเจ้าอาวาส
วัดเจริญสุข แต่เดิมเป็นที่พักสงฆ์มาก่อนสร้างมาตั้งแต่ พ.ศ. 2516 มีการขอจัดตั้งวัดแต่ยังไม่ผ่าน กระทั่ง พ.ศ. 2557 และมาขอตั้งเป็นวัด และกระทรวงศึกษาธิการประกาศตั้งวัดเมื่อวันที่ 24 กันยายน พ.ศ. 2558 ได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2559
อาคารเสนาสนะที่สำคัญ ได้แก่ อุโบสถที่เสาแต่ละต้นประดับตกแต่งด้วยลวดลายเถาวัลย์ลายไทยสีทองโบราณ เลื้อยไปตามเสา ผนังอุโบสถและกำแพงปูนโดยรอบสร้างรูปปั้นพระชุ่มกอ ด้านในอุโบสถมีพระพุทธรูปองค์ใหญ่ซ้อนกันมีชื่อว่า "หลวงพ่อทอง" ด้านหลังชื่อ "หลวงพ่อกำไล" เนื่องจากบริเวณข้อพระกรและข้อพระบาทได้สวมกำไลสีทองไว้ เป็นพระพุทธรูปที่มีความศักดิ์สิทธิ์อีกองค์หนึ่ง ชาวบ้านมักมาขอให้ทำมาค้าขายได้กำไรก็จะสมปรารถนา ศาลาการเปรียญ ศาลาธรรมสังเวช กุฏิรับรอง เมรุ วัดได้สร้างองค์พญานาคาธิบดีศรีสุขวัฒน์ หรือพญานาคราชโพธิสัตย์ ในตระกูลภูริทัตนาคราช ความสูง 10 เมตร 80 เซนติเมตร ยาว 62 เมตร และยังสร้างพระพุทธลีลาทุ่งเศรษฐีประดิษฐานไว้ด้วย
น้ำตกแม่สา

น้ำตกแม่สา บ้างเรียก น้ำตกลำน้ำแม่สาว เป็นน้ำตกในท้องที่อุทยานแห่งชาติดอยสุเทพ-ปุย ในตำบลแม่แรม อำเภอแม่ริม จังหวัดเชียงใหม่ ต้นน้ำเกิดจากลำห้วยบ้านกาดสาว ไหลลงมาตามหุบเขาเมื่อไหลผ่านหมู่บ้านต่าง ๆ ในตำบลแม่ริมและตำบลโป่งแยง ที่เรียกน้ำแม่สาวเพราะเหตุว่าหญิงสาวชอบลงเล่นน้ำอยู่เป็นนิจ ต่อมาเพี้ยนมาเป็น "น้ำแม่สา"
น้ำตกแม่สาเป็นน้ำตกขนาดกลางมีน้ำไหลตลอดปี มี 10 ชั้น แต่ละชั้นห่างกัน 100–500 เมตร รวมแล้วประมาณ 1,500 เมตร ชั้นที่ 1 ผาลาด ตั้งอยู่ใกล้ ๆ กับลานจอดรถ ต่อด้วยชั้นที่ 2 วังฝาย ชั้นที่ 3 ผาแตก ชั้นที่ 4 วังสามหมื่น ชั้นที่ 5 วังท้าวพรหมมา ชั้นที่ 6 ตาดเหมย ชั้นที่ 7 ตาดพนารมย์ ชั้นที่ 8 ผาเงิบ ชั้นที่ 9 วัดห่าง และชั้นที่ 10 ลานเท 
พืชพรรณในบริเวณพื้นที่มีพรรณไม้ในป่าเต็งรัง ได้แก่ เต็ง รัง พะยอม เป็นต้น และพรรณไม้ในป่าเบญจพรรณ ได้แก่ สัก ตะแบก ประดู สมอไทย และไผ่ชนิดต่าง ๆ เป็นต้น
ทาบาตะ ยูกิ

ทาบาตะ ยูกิ (เกิด 30 กรกฎาคม 1984) เป็นนักวาดการ์ตูนชาวญี่ปุ่น หลังจากเขาทำงานเป็นผู้ช่วยของโทชิอากิ อิวาชิโระ เขาก็เขียนการ์ตูนเรื่องสั้นเรื่องแรกคือ "Hungry Joker" ซึ่งต่อมาได้รับการตีพิมพ์เป็นการ์ตูนเรื่องยาว หลังจากที่ "Hungry Joker" จบลง เขาก็ได้เปิดตัวการ์ตูนเรื่องใหม่คือเรื่อง "แบล็คโคลเวอร์"
ประวัติ.
ทาบาตะ ยูกิ เกิดที่จังหวัดฟุกุโอกะ ประเทศญี่ปุ่น ก่อนที่จะออกซีรีส์ของตัวเอง เขาเคยทำงานเป็นผู้ช่วยของโทชิอากิ อิวาชิโระ ในปี 2011 เขาเข้าสู่วงการจากการเขียนการ์ตูนเรื่องเเรกคือเรื่อง "Hungry Joker" ซึ่งส่งเข้าประกวดใน "Golden Future Cup" และได้รับรางวัลชนะเลิศ ต่อมาเริ่มตีพิมพ์ลงนิตยสาร "โชเน็งจัมป์รายสัปดาห์" ของสำนักพิมพ์ "ชูเอชะ" ในปี 2012 ถึง 2013
หลังจาก "Hungry Joker" จบลง ทาบาตะก็ตีพิมพ์ช็อตเดียวอีกเรื่องชื่อ "แบล็คโคลเวอร์" ใน "Shōnen Jump Next!!" ช็อตเดียวนี้ต่อมากลายเป็นซีรีส์เต็ม โดยเริ่มตีพิมพ์ใน "โชเน็งจัมป์รายสัปดาห์" เมื่อวันที่ 16 กุมภาพันธ์ 2015 ไม่นานหลังจากเปิดตัว "แบล็คโคลเวอร์" ในรูปแบบซีรีส์เต็ม ทาบาตะก็แต่งงาน ในช่วงครึ่งแรกของปี 2017 แบล็คโคลเวอร์เป็นมังงะที่ขายดีที่สุดอันดับที่ 28 ในญี่ปุ่น
รูปแบบ.
ทาบาตะกล่าวว่าในการสร้างเรื่องราว เขาต้องการให้ตัวละครแต่ละตัวมีโอกาสโดดเด่น เมื่อพูดถึงตัวละคร เขาชอบที่จะมอบคุณลักษณะเฉพาะแต่ละตัวให้ผู้อ่านจดจำได้ สำหรับการออกแบบตัวละคร เขาบอกว่าเขาสนุกกับการวาดรูป ดังนั้นหากส่วนหนึ่งของการออกแบบตัวละครทำให้เขาหงุดหงิด เขาก็จะเปลี่ยนมัน
อิทธิพล.
ทาบาตะอ้างถึง "ดราก้อนบอล" ของอากิระ โทริยามะว่ามีอิทธิพลสำคัญต่องานของเขา โดยระบุว่านี่เป็นหนึ่งในเหตุผลหลักที่เขาตัดสินใจมาเป็นศิลปินมังงะ ทาบาตะ ได้อ้างถึง เค็นตาโร มิอูระ ผู้เขียนมังงะ "เบอร์เซิร์ก" และ ไทโตะ คูโบะ ผู้เขียนมังงะ "เทพมรณะ" เป็นแหล่งแรงบันดาลใจของเขา
วัดบ้านทุ่ง (จังหวัดเชียงราย)

วัดบ้านทุ่ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่หมู่ที่ 2 ในตำบลบ้านแซว อำเภอเชียงแสน จังหวัดเชียงราย ที่ดินตั้งวัดมีเนื้อที่ประมาณ 4 ไร่ มีที่ธรณีสงฆ์จำนวน 1 แปลง เนื้อที่ 1 ไร่ 2 งาน ปัจจุบันมีพระเดชา มหาปุญโญ ดำรงตำแหน่งเจ้าอาวาส
วัดบ้านทุ่งตั้งวัดเมื่อ พ.ศ. 2481 โดยมีนายลิน นครนามโลก นายวัง จันแปงเงิน และนายศิริ จันแปงเงิน เป็นผู้สร้างวัด วัดได้รับพระราชทานวิสุงคามสีมาเมื่อวันที่ 10 กรกฎาคม พ.ศ. 2550
อาคารเสนาสนะประกอบด้วย อุโบสถ วิหาร และกุฎิสงฆ์ ปูชนียวัตถุมีพระพุทธรูปพระประธานและพระพุทธรูปต่าง ๆ 1 องค์
ยศทหารระบบดาว

ยศทหารระบบดาว  เป็นคำศัพท์ทางการทหาร ใช้งานในประเทศที่พูดภาษาอังกฤษเป็นหลัก หมายถึงนายพล (general officer) และนายทหารชั้นนายพล (flag officer) ในกองทัพของเนโท ระบบดาวจะเทียบได้กับรหัสยศ OF-6–10 ของเนโท
ยศระบบดาว.
หนึ่งดาว.
ยศหนึ่งดาวคือระดับต่ำที่สุดของยศนายพลหรือนายทหารชั้นนายพล ในหลายประเทศของเครือจักรภพ ยศหนึ่งดาวของบริกกะเดียร์ (brigadier) ถือว่าเป็นตำแหน่งสูงสุดของยศนายพัน (field officer)
สองดาว.
ยศสองดาว มักจะเป็นยศของนายพลหรือนายทหารชั้นนายพลที่เหนือกว่าหนึ่งดาว คือต่ำที่สุดเป็นอันดับสอง
สามดาว.
ยศสามดาว มักจะเป็นยศของนายพลหรือนายทหารชั้นนายพลที่สูงที่สุดเป็นอันดับสาม เป็นรองสี่ดาวและห้าดาว
สี่ดาว.
ยศทหารสี่ดาว มักจะเป็นยศที่สูงที่สุดเป็นอันดับสองของนายพลหรือนายทหารชั้นนายพล เป็นรองเพียงห้าดาว
ห้าดาว.
ยศห้าดาวมักจะเป็นยศสูงที่สุดของนายพลหรือนายทหารชั้นนายพล ยศนี้มักจะเป็นจอมพล, พลเอกแห่งกองทัพ, จอมพลเรือ หรือจอมพลอากาศ
การเสนอยศหกดาว.
ในกองทัพสหรัฐ ยศหกดาวคือยศที่ถูกเสนอให้มีการใช้งานซึ่งเหนือกว่ายศห้าดาว ซึ่งอาจประดับโดยเจนรัลออฟดิอาร์มีส์ (จอมทัพสหรัฐ) หรือแอมิรัลออฟดิเนวี (จอมทัพเรือสหรัฐ) อย่างไรก็ตาม ข้อเสนอดังกล่าวไม่ได้รับการยอมรับอย่างเป็นทางการทั้งจากกองทัพหรือรัฐสภาสหรัฐ
วัดปงของ

วัดปงของ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่หมู่ที่ 5 ในตำบลแม่เงิน อำเภอเชียงแสน จังหวัดเชียงราย ที่ดินตั้งวัดมีเนื้อที่ 3 ไร่ 3 งาน มีที่ธรณีสงฆ์จำนวน 1 แปลง เนื้อที่ 15 ไร่ ปัจจุบันมีพระอธิการ สิทธิชัยสิทธิวุฑโฒ ดำรงตำแหน่งเจ้าอาวาส
วัดปงของตั้งวัดเมื่อ พ.ศ. 2473 ได้รับพระราชทานวิสุงคามสีมาเมื่อวันที่ 18 มิถุนายน พ.ศ. 2536 อาคารเสนาสนะประกอบด้วยอุโบสถ ศาลาการเปรียญและกุฏิสงฆ์ ปูชนียวัตถุมีเจดีย์องค์สีทอง
มานา

ในคัมภีร์ไบเบิล มานา หรือ มานนา (บางครั้งสะกดแบบโบราณว่า mana; ,) เป็นอาหารที่พระยาห์เวห์ประทานให้วงศ์วานอิสราเอลระหว่างการเดินทางในถิ่นทุรกันดารในช่วง 40 ปีหลังการอพยพและก่อนการยึดครองคานาอัน ในคัมภีร์อัลกุรอานยังมีการกล่าวถึงมานาสามครั้ง
การบรรยาย.
ในคัมภีร์ฮีบรู.
ในคัมภีร์ฮีบรู มีการบรรยายถึงมานา 2 ครั้ง ครั้งแรกในอพยพ 16:1–36 ซึ่งการเป็นบรรยายแบบเต็มเกี่ยวกับมานา และอีกครั้งในกันดารวิถี 11:1–9 ในฐานะส่วนหนึ่งของการบรรยายต่างหาก ในคำบรรยายในหนังสืออพยพระบุว่ามานาเป็น "เกล็ดบางละเอียด" เหมือน้ำค้างแข็งอยู่บนพื้นดิน ในหนังสือกันดารวิถีบรรยายว่ามานาตกลงมากับน้ำค้างในเวลากลางคืน หนังสืออพยพเสริมว่าต้องเก็บมานาก่อนที่จะละลายไปเพราะความร้อนของแดด มานามีขนาดเท่าเมล็ดผักชีแต่มีสีขาว 
หนังสือกันดารวิถีระบุว่ามานามีสีเหมือนยางไม้ตะคร้ำ (bdellium) และเสริมว่าชาวอิสราเอลโม่หรือตำมานาและใส่หม้อต้มทำขนม ให้รสชาติเหมือนขนมคลุกเคล้าด้วยน้ำมัน หนังสืออพยพระบุว่ามานาดิบรสชาติเหมือนขนมแผ่นผสมน้ำผึ้ง ชาวอิสราเอลได้รับคำแนะนำให้รับประทานมานาเฉพาะที่เก็บมาได้วันต่อวัน มานาที่เก็บไว้ข้ามคืนจะ "มีหนอนขึ้น และบูดเหม็น" ยกเว้นการเก็บในวันก่อนวันสะบาโต ซึ่งให้เก็บมานาในปริมาณสองเท่าของปริมาณที่เก็บในวันอื่น มานาที่เก็บในวันนี้จะไม่เน่าเสียเมื่อเก็บไว้ข้ามคืน อพยพ 16:23–24 บรรยายว่า:โมเสสบอกพวกเขาว่า "พระยาห์เวห์ทรงบัญชาว่า 'พรุ่งนี้เป็นวันหยุดพัก เป็นสะบาโต วันบริสุทธิ์แด่พระยาห์เวห์ จะปิ้งอะไรก็ให้ปิ้ง จะต้มอะไรก็ให้ต้มเสีย และส่วนที่เหลือทั้งหมด จงเก็บไว้จนถึงวันรุ่งขึ้น' " เมื่อพวกเขาเก็บไว้จนถึงวันรุ่งขึ้นตามที่โมเสสสั่ง อาหารนั้นไม่บูดเหม็นและไม่มีหนอนในนั้น
ในคัมภัร์อัลกุราน.
คำว่า "มานา" ปรากฏสามครั้งในคัมภัร์อัลกุรอาน ที่ 2:57, 7:160, และ 20:80